Source: http://www.urr.ro/hu/5dok/alkotmanya.shtml
Timestamp: 2018-08-18 04:45:34+00:00

Document:
1. cikk: A román állam
2. cikk: A szuverenitás
3. cikk: A terület
4. cikk: A nép egysége és az állampolgárok egyenlősége
5. cikk: Az állampolgárság
6. cikk: Az identitáshoz való jog
7. cikk: A külföldön élő románok
8. cikk: A pluralizmus és a politikai pártok
9. cikk: A szakszervezetek
10. cikk: Nemzetközi kapcsolatok
11. cikk: A nemzetközi jog és a hazai jog
12. cikk: Nemzeti jelképek
13. cikk: A hivatalos nyelv
14. cikk: A főváros
II. CÍM: Az alapvető jogok, a szabadságjogok és kötelezettségek
15. cikk: A jogok egyetemessége
16. cikk: A jogegyenlőség
17. cikk: A román állampolgárok külföldön
18. cikk: Az idegen állampolgárok és a hontalanok
19. cikk: A kiadatás és a kiutasítás
20. cikk: Az emberi jogokra vonatkozó nemzetközi szerződések
21. cikk: Az igazságszolgáltatáshoz való szabad hozzáférés
II. fejezet: Az alapvető jogok és szabadságjogok
22. cikk: Az élethez, a fizikai és pszichikai integritáshoz való jog
23. cikk: Az egyéni szabadság
24. cikk: A védelemhez való jog
25. cikk: A mozgásszabadság
26. cikk: Az intim, a családi és magánélet
27. cikk: A lakás sérthetetlensége
28. cikk: A közlések titkossága
29. cikk: A lelkiismereti szabadság
30. cikk: A kifejezés szabadsága
31. cikk: A tájékozódáshoz való jog
32. cikk: A tanuláshoz való jog
33. cikk: Az egészség oltalmazásához való jog
34. cikk: A szavazati jog
35. cikk: A megválasztáshoz való jog
36. cikk: A gyülekezési szabadság
37. cikk: Az egyesülési jog
38. cikk: A munka és a munka szociális oltalmazása
39. cikk: A kényszermunka tilalma
40. cikk: A sztrájkjog
41. cikk: A magántulajdon oltalma
42. cikk: Az örökösödési jog
43. cikk: Az életszínvonal
44. cikk: A család
45. cikk: A gyermekek és az ifjak oltalmazása
46. cikk: A hátrányos helyzetben levő személyek oltalmazása
47. cikk: A folyamodási jog
48. cikk: A közhatóságok által sértett személy joga
49. cikk: Egyes jogok vagy szabadságjogok gyakorlásának korlátozása
III. fejezet: Alapvető kötelezettségek
50. cikk: Az ország iránti hűség
51. cikk: Az Alkotmány és a törvények betartása
52. cikk: A honvédelem
53. cikk: Pénzügyi hozzájárulások
54. cikk: A jogok és a szabadságjogok gyakorlása
IV. fejezet: A nép ügyvédje
55. cikk: Kinevezés és szerep
56. cikk: A feladatkör gyakorlása
57. cikk: Jelentéstétel a parlament előtt
III. CÍM: A közhatóságok
I. fejezet: A parlament
1. rész: Szervezés és működés
58. cikk: A szerep és az összetétel
59. cikk: A házak megválasztása
60. cikk: A mandátum időtartama
61. cikk: A belső szervezés
62. cikk: Együttes ülések
63. cikk: Ülésszakok
64. cikk: A jogi aktusok és a törvényes kvórum
65. cikk: Az ülések nyilvános jellege
2. rész: A képviselők és szenátorok státusa
66. cikk: A képviseleti mandátum
67. cikk: A képviselők és a szenátorok mandátuma
68. cikk: Összeférhetetlenségek
69. cikk: A parlamenti mentelmi jog
70. cikk: A vélemények függetlensége
71. cikk: A juttatás és a többi járandóságok
3. rész: A törvényhozás
72. cikk: Törvénykategóriák
73. cikk: A törvényhozási kezdeményezés
74. cikk: A törvények és a határozatok elfogadása
75. cikk: A törvénytervezetek és a törvényhozási javaslatok elküldése egyik házból a másikba
76. cikk: A közvetítés
77. cikk: A törvény kihirdetése
78. cikk: A törvény hatályba lépése
79. cikk: A Törvényhozási Tanács
II. fejezet: Románia elnöke
80. cikk: Az elnök szerepe
81. cikk: Az elnök megválasztása
82. cikk: A mandátum igazolása és az eskütétel
83. cikk: A mandátum időtartama
84. cikk: Összeférhetetlenségek és immunitások
85. cikk: A kormány kinevezése
86. cikk: Tanácskozás a Kormánnyal
87. cikk: Részvétel a kormány ülésein
88. cikk: Üzenetek
89. cikk: A parlament feloszlatása
90. cikk: A népszavazás
91. cikk: Feladatok a külpolitika terén
92. cikk: Feladatok a honvédelem terén
93. cikk: Rendkívüli intézkedések
94. cikk: Más feladatok
95. cikk: A tisztségből való felfüggesztés
96. cikk: A tisztség megüresedése
97. cikk: A tisztség ideiglenes gyakorlása
98. cikk: Az ideiglenes elnök felelőssége
99. cikk: Az elnök aktusai
100. cikk: A juttatás és egyéb járandóságok
III. fejezet: A kormány
101. cikk: Szerep és összetétel
102. cikk: A beiktatás
103. cikk: A hűségeskü
104. cikk: Összeférhetetlenségek
105. cikk: A kormánytagi tisztség megszűnése
107. cikk: A kormány aktusai
108. cikk: A kormánytagok felelőssége
109. cikk: A mandátum megszűnése
IV. fejezet: A parlament kapcsolatai a kormánnyal
110. cikk: A parlament tájékoztatása
111. cikk: Kérdések és interpellációk
112. cikk: A bizalmatlansági indítvány
113. cikk: A kormány felelősségvállalása
114:. cikk A törvényhozási felhatalmazás
V. fejezet: A közigazgatás
1. rész: A központi szakközigazgatás
115. cikk: Felépítés
116. cikk: Létesítés
117. cikk: A fegyveres erők
118. cikk: A Legfelsőbb Honvédelmi Tanács
2. rész: A helyi közigazgatás
119. cikk: Alapelvek
120. cikk: Községi és városi hatóságok
121. cikk: A megyei tanács
122. cikk: A prefektus
VI. fejezet: A bírói hatóság
1. rész: A bíróságok
123. cikk: Az igazságszolgáltatás megvalósítása
124. cikk: A bírák státusa
125. cikk: A bírói hatóságok
126. cikk: A tárgyalások nyílt jellege
127. cikk: A jog a tolmácshoz
128. cikk: A jogorvoslati utak használata
129. cikk: A bíróságok rendőrsége
2. rész: A Közügyek Minisztériuma
130. cikk: A Közügyek Minisztériumának a szerepe
131. cikk: Az ügyészek státusa
3. rész: a Magisztratúra Legfelsőbb Tanácsa
132. cikk: Összetétel
133. cikk: Feladatkör
IV. CÍM: A gazdaság és a közpénzek
134. cikk: A gazdaság
135. cikk: A tulajdon
136. cikk: A pénzügyi rendszer
137. cikk: Az országos közköltségvetés
138. cikk: Adók, illetékek
139. cikk: A Számvevőszék
V. CÍM: Az Alkotmánybíróság
140. cikk: Összetétel
141. cikk: A kinevezés feltételei
142. cikk: Összeférhetetlenségek
143. cikk: A függetlenség és az elmozdíthatatlanság
144. cikk: Feladatkör
145. cikk: Az Alkotmánybíróság döntései
VI. CÍM: Az Alkotmány felülvizsgálása
146. cikk: A felülvizsgálás kezdeményezése
147. cikk: A felülvizsgálási eljárás
148. cikk: A felülvizsgálás korlátai
VII. CÍM: Záró és átmeneti intézkedések
149. cikk: Hatálybalépés
150. cikk: A törvények közötti időbeli ütközés
151. cikk: A fennálló intézmények
152. cikk: A jövőbeli intézmények
[1] Románia szuverén, független, egységes és oszthatatlan nemzeti állam.
[2] A román állam kormányzati formája a köztársaság.
[3] Románia demokratikus és társadalmi jogállam, amelyben az emberi méltóság, az állampolgári jogok és szabadságjogok, az emberi személyiség szabad fejlődése, a igazságosság és a politikai pluralizmus a legfelsőbb értékeket képviselik és garantáltak.
[1] A nemzeti szuverenitás a román nép sajátja, amelyet reprezentatív szervei és népszavazások révén gyakorol.
[2] Saját nevében egyetlen csoport és egyetlen személy sem gyakorolhatja a szuverenitást.
[1] Románia területe elidegeníthetetlen.
[2] Az ország határait az alaptörvény szentesíti a nemzetközi jog elveinek és a többi általánosan elfogadott szabályainak elfogadásával.
[3] A terület közigazgatási szempontból községek, városok és megyék szerint van megszervezve. A törvény feltételei között egyes városokat municípiumokká nyilvánítanak.
[4] A román állam területére idegen népességek nem telepíthetők át és nem kolonizálhatók.
[1] Az állam alapja a román nép egysége.
[2] Románia összes állampolgárának közös és oszthatatlan hazája, fajtól, nemzetiségtől, etnikai eredettől, nyelvtől, vallástól, nemtől, véleménytől, politikai hovatartozástól, vagyontól vagy társadalmi eredettől függetlenül.
[1] A román állampolgárság az alaptörvényben előírt feltételek között szerezhető meg, tartható meg vagy veszthető el.
[2] A román állampolgárság nem vonható vissza azoktól, akik a születésüknél fogva szerezték meg.
[1] Az állam elismeri és garantálja a nemzeti kisebbségekhez tartozó személyek jogát etnikai, kulturális, nyelvi és vallási identitásuk megőrzéséhez, fejlesztéséhez és kifejezéséhez.
[2] A nemzeti kisebbségekhez tartozó személyek identitásának megtartását, fejlesztését és kifejezését célzó állami védőintézkedéseknek a többi román állampolgárhoz viszonyítva meg kell felelniük az egyenlőség és a megkülönböztetés-mentesség elveinek.
Az állam támogatja a kapcsolatok erősítését az ország határain kívül élő románokkal és az állampolgárságuk szerinti álam törvényhozását betartva cselekvően fellép etnikai, kulturális, nyelvi és vallási identitásuk megtartásáért, fejlesztéséért és kifejezéséért.
[1] A román társadalomban a pluralizmus az alkotmányos demokrácia feltételét és garanciáját képezi.
[2] A politikai pártok a törvény feltételei között alakulnak meg és tevékenykednek. A politikai pártok hozzájárulnak az állampolgárok politikai akaratának meghatározásához és kinyilvánításához, tiszteletben tartva a nemzeti szuverenitást, a területi integritást, a jogrendet és a demokrácia elveit.
[1] A román állam kötelezi magát, hogy következetesen és jóhiszeműen teljesíti az általa részes félként aláírt szerződésekből reá háruló kötelezettségeket.
[2] A parlament által a törvénynek megfelelően ratifikált szerződések a hazai jog részét képezik.
[1] Románia zászlaja háromszínű; a színek elhelyezése függőleges, a zászlórúdtól kiindulva a következő sorrendben: kék, sárga, piros.
[2] Románia nemzeti napja december 1-je.
[3] Románia nemzeti himnusza a "Deşteaptă-te române".
[4] Az ország címerét és az állam pecsétjét alaptörvények révén állapítják meg.
Románia fővárosa Bukarest municípium.
[1] Az állampolgárok az Alkotmányban és más törvényekben szentesített jogokat és szabadságjogokat élvezik, és az említettekben előírt kötelezettségek hárulnak rájuk.
[2] A törvény csakis a jövő tekintetében rendelkezhet, kivéve a kedvezőbb büntetőtörvényt.
[1] Az állampolgárok kiváltságok és megkülönböztetések nélkül egyenlők a törvény és a közigazgatások előtt.
[2] Senki sem áll a törvény fölött.
[3] A polgári vagy katonai köztisztségeket vagy méltóságokat csakis a román állampolgársággal és az országban lakhellyel rendelkező személyek tölthetik be.
[1] A Romániában lakó idegen állampolgárok és hontalanok az Alkotmány és más törvények által a személyek és a vagyonok tekintetében garantált általános oltalmat élvezik.
[2] A menedékjogot a törvény feltételei között adják meg és vonják vissza, betartva a Románia által részes félként aláírt nemzetközi szerződéseket és megállapodásokat.
[1] A román állampolgár nem adható ki vagy nem utasítható ki Romániából.
[2] Az idegen állampolgárok és a hontalanok csakis valamely nemzetközi megállapodás alapján vagy a kölcsönösség feltételei között adhatók ki.
[3] A kiutasítást vagy a kiadatást az igazságszolgáltatás határozza el.
[1] Az állampolgárok jogaira és szabadságjogaira vonatkozó alkotmányos rendelkezések az Emberi Jogok Egyetemes Nyilatkozatával és a Románia által részes félként aláírt paktumokkal és más szerződésekkel összefüggésben értelmezendők és alkalmazandók.
[2] A Románia által az alapvető emberi jogokra vonatkozóan részes félként aláírt paktumok és szerződések és a belföldi törvények közötti eltérések fennállása esetén a nemzetközi szabályozásokat kell elsőbbségben részesíteni.
[1] Bármely személy az igazságszolgáltatáshoz fordulhat jogainak, szabadságjogainak vagy törvényes érdekeinek a megvédéséért.
[2] E jog gyakorlását egyetlen törvény sem korlátozhatja.
[1] Az élethez, valamint a személy fizikai és pszichikai integritásához való jog garantált.
[2] Senkit sem lehet fizikai kínzásnak vagy bármiféle embertelen vagy lealacsonyító büntetésnek vagy kezelésnek alávetni.
[3] Tilos a halálbüntetés.
[1] Az egyéni szabadság és a személy biztonsága sérthetetlen.
[2] Valamely személy megmotozása, fogva tartása vagy letartóztatása csakis a törvény által előírt esetekben és eljárással megengedett.
[3] A fogva tartás nem lehet haladhatja meg a 24 órát.
[4] A letartóztatás a magisztrátus által kibocsátott parancs alapján legfeljebb 30 napos időtartamra eszközölhető. A letartóztatott a letartóztatási parancs törvényessége tekintetében panasszal fordulhat a bírához, aki köteles indokolt határozattal dönteni. A letartóztatás meghosszabbítását csakis a bírói hatóság hagyja jóvá.
[5] A fogvatartottnak vagy a letartóztatottnak az általa ismert nyelven azonnal a tudomására kell hozni a fogvatartás vagy a letartóztatás okait, vádat pedig a legrövidebb határidőn belül; a vád csakis a választott vagy a hivatalból kinevezett ügyvéd jelenlétében hozandó tudomásra.
[6] A fogvatartott vagy a letartóztatott szabadlábra helyezése kötelező, ha az említett intézkedések okai megszűntek.
[7] Az előzetes letartóztatásban levő személynek jogában áll kérni ideiglenes szabadlábra helyezését, bírósági ellenőrzés alatt vagy kaucióra.
[8] Az elítélő bírói határozat véglegessé válásáig a személy ártatlannak tekintendő.
[9] Bármely büntetés csakis a törvény feltételei között és alapján róható ki és alkalmazható.
[1] A védelemhez való jog garantált.
[2] A felek a per egész folyamán választott vagy hivatalból kinevezett ügyvéd segédletére jogosultak.
[1] A belföldi és a külföldi mozgásszabadság garantált. E jog gyakorlásának feltételeit a törvény állapítja meg.
[2] Minden állampolgárnak biztosította joga, hogy lakhelyét vagy székhelyét az ország bármely helységében szabadon válassza meg, kivándoroljon, valamint visszatérjen az országba.
[1] A közhatóságok tiszteletben tartják és oltalmazzák az intim, családi és magánéletet.
[2] A természetes személy jogosult önmagával rendelkezni, ha nem sérti meg mások jogait és szabadságjogait, a közrendet vagy a közerkölcsöt.
[1] A lakás és a székhely sérthetetlen. Senki sem hatolhat be valamely személy lakására vagy székhelyére és nem tartózkodhat ott ennek engedélye nélkül.
[2] Az [1] bekezdés előírásaitól törvényes úton el lehet térni a következő helyzetekben:
b) valamely személy életét, testi épségét vagy javait fenyegető veszély elhárításáért;
d) valamely járvány terjedésének megelőzéséért.
[3] A házkutatásokat kizárólag a magisztrátus rendelheti el, s azokat csakis a törvény által előírt formákban lehet végrehajtani.
[4] Tilos házkutatást tartani éjszaka idején, a tettenéréses bűncselekmény kivételével.
[1] A gondolatok, a vélemények, akárcsak a vallásos hitek szabadsága semmilyen formában sem korlátozható. Senki sem kényszeríthető valamely vélemény elfogadására vagy a meggyőződésével ellenkező vallásos hithez való csatlakozásra.
[2] A lelkiismereti szabadság garantált; ezt a tolerancia és kölcsönös tisztelet szellemében kell kinyilvánítani.
[3] A vallásfelekezetek szabadok és a saját alapszabályaik szerint szervezendők meg, a törvény feltételei között.
[4] A vallásfelekezetek közötti kapcsolatokban tilos a vallási gyűlöletkeltés bármely formáját, eszközét, aktusát vagy cselekményét igénybe venni.
[5] A vallásfelekezetek önállóak az állammal szemben és ennek a támogatását élvezik, beleértve a vallásos lelkigondozás megkönnyítését a hadseregben, a kórházakban, a börtönökben, a menhelyeken és az árvaházakban.
[6] A szülőknek vagy a gyámoknak jogukban áll a saját meggyőződésük szerint biztosítani a rájuk bízott fiatalkorú gyermekek nevelését.
[1] A gondolatok, a vélemények vagy a hitvallások és bármiféle alkotások élő szóval, írással, képekkel, hangokkal vagy más tömegkommunikációs eszközökkel való kifejezésének a szabadsága sérthetetlen.
[2] Tilos bármilyen cenzúra alkalmazása.
[3] A sajtószabadsághoz hozzátartozik a sajtókiadványok szabad alapítása.
[4] Egyetlen kiadványt sem lehet betiltani.
[5] A törvény a tömegkommunikációs eszközöket finanszírozási forrásuk feltárására kötelezheti.
[6] A kifejezés szabadsága nem sértheti meg a személy méltóságát, becsületét, magánéletét és jogát saját arculatának hű tükrözéséhez.
[7] A törvény tiltja az ország és a nemzet gyalázását, a buzdítást az agressziós háborúra, a nemzeti, faji, osztály- és vallási gyűlöletre, az uszítást a megkülönböztetésre, a területi szeparatizmusra vagy a nyilvános erőszakra, valamint az erkölccsel ellenkező obszcén megnyilvánulásokra.
[8] A köztudomásra hozott tájékoztatásért vagy alkotásért a polgárjogi felelősség a kiadót vagy az alkotót, a szerzőt, a művészi rendezvény szervezőjét, a sokszorosító eszköz, a rádió- vagy a televízióállomás tulajdonosát terheli, a törvény feltételei között. A sajtóvétkeket törvény útján kell megállapítani.
[1] A személy jogát a közérdekű tájékoztatáshoz való hozzáféréshez nem lehet korlátozni.
[2] A közhatóságok a rájuk háruló illetékességek szerint kötelesek biztosítani az állampolgárok korrekt tájékoztatását a közügyekről és a magánérdekű kérdésekről.
[3] A tájékoztatáshoz való jog nem sértheti a fiatalok védelmét célzó intézkedéseket vagy a nemzetbiztonságot.
[4] A közületi és a privát tömegtájékoztatási eszközök kötelesek biztosítani a közvélemény korrekt tájékoztatását.
[5] A közületi rádió- és televíziószolgálatok önállóak. Ezeknek a jelentős társadalmi és politikai csoportok számára garantálniuk kell az antennához való hozzáférés jogát. E szolgálatok szervezése és a tevékenységük feletti parlamenti ellenőrzés az alaptörvénnyel szabályozandó.
[1] A tanuláshoz való jogot a kötelező általános iskolai oktatás, a líceumi és a szakmai oktatás, a felsőoktatás, valamint más oktatási és továbbképzési formákban biztosítják.
[2] Az oktatás minden fokon román nyelven folyik. A törvény feltételei között az oktatás valamely világnyelven is lebonyolítható.
[3] Garantált a nemzeti kisebbségekhez tartozó személyek joga anyanyelvük tanulásához és a jog ahhoz, hogy ezen a nyelven oktathassák őket; e jogok gyakorlásának a módozatait törvénnyel állapítják meg.
[4] Az állami oktatás ingyenes, a törvénynek megfelelően.
[5] Az oktatási intézmények, ideértve a magánintézményeket is, a törvény feltételei között hozandók létre és bonyolítják le tevékenységüket.
[6] Az egyetemi autonómia garantált.
[7] Az állam biztosítja a vallásos oktatás szabadságát, minden egyes vallásfelekezet sajátos követelményei szerint. Az állami iskolákban a vallásos oktatást a törvény útján szervezik meg és garantálják.
[1] Az egészség oltalmazásához való jog garantált.
[2] Az állam köteles intézkedéseket foganatosítani a higiénia és az egészség biztosítására.
[3] Az orvosi ellátás és a megbetegedésekkel, balesetekkel, a szüléssel és az egészség helyreállításával kapcsolatos társadalombiztosítási rendszer szervezését, az orvosi szakmáknak és a gyógyításhoz fűződő tevékenységeknek az ellenőrzését, valamint a személy testi és szellemi épségének megvédését célzó más intézkedéseket a törvény szerint kell megállapítani.
[1] Az állampolgárok 18 éves életkoruktól rendelkeznek szavazati joggal, amennyiben a választások napjával bezárólag betöltötték ezt az életkort.
[2] Nem rendelkeznek szavazati joggal a szellemi fogyatékosok vagy a tilalom alatt álló elmebetegek, valamint a jogerős bírósági határozattal választási jogaik elvesztésére ítélt személyek.
[1] Joguk van a megválasztásra azoknak a szavazatjogosult állampolgároknak, akik eleget tesznek a 16. cikk [3] bekezdésében foglalt feltételeknek, ha nem tiltották el őket a 37. cikk [3] bekezdése értelmében a politikai pártokba való egyesülési joguktól.
[2] A jelölteknek, ahhoz, hogy a Képviselőházba megválasszák őket a választások napjáig, ezt is beleértve, be kell tölteniük legalább a 23 éves életkort és a legalább 35 éves életkort ahhoz, hogy megválasszák őket a Szenátusba vagy a Románia elnöke tisztségébe.
A nagygyűlések, a tüntetések, a felvonulások vagy bármely más gyülekezések szabadok és csakis békésen, bármilyen fegyver nélkül szervezhetők meg és bonyolíthatók le.
[1] Az állampolgárok szabadon egyesülhetnek politikai pártokba, szakszervezetekbe és más egyesülési formákba.
[2] Nem alkotmányosak azok a pártok vagy szervezetek, amelyek a céljaiknál vagy a tevékenységüknél fogva síkra szállnak a politikai pluralizmus, a jogállam elvei vagy Románia szuverenitása, integritása, illetve függetlensége ellen.
[3] Nem lehetnek a politikai pártok tagjai az Alkotmánybíróság tagjai, a nép ügyvédjei, a magisztrátusok, a hadsereg aktív tagjai, a rendőrök s a közhivataloknak az alaptörvénnyel megállapított más kategóriái.
[4] Tiltottak a titkos jellegű egyesülések.
[1] A munkához való jog nem korlátozható. A szakma, valamint a munkahely szabadon választható meg.
[2] Az alkalmazottaknak joguk van a munka szociális oltalmazásához. A védőintézkedések a munkabiztonságra és -higiéniára, a nők és az ifjak munkarendszerére, az összgazdasági viszonylatban bevezetett minimális fizetésre, a heti pihenésre, a fizetett pihenőszabadságra, a nehéz körülmények között végzett munkára, valamint más sajátos helyzetekre vonatkoznak.
[3] A munkanap normális időtartama átlagosan legfeljebb 8 óra.
[4] Az egyenlő munkáért a nők a férfiakéval egyenlő fizetésben részesítendők.
[5] Garantált a jog a kollektív munkaügyi egyezkedésekhez és garantált a kollektív megállapodások kötelező jellege.
[1] Tilos a kényszermunka alkalmazása.
[2] Nem képez kényszermunkát:
a) a katonai jellegű szolgálat vagy a kötelező katonai szolgálatot a törvény szerint vallási okokból nem teljesítők által e szolgálat helyett kifejtett tevékenység;
[1] Az alkalmazottaknak a szakmai, gazdasági és szociális érdekeik megvédéséért joguk van sztrájkhoz folyamodni.
[2] E jog gyakorlásának feltételeit és korlátait, valamint a társadalom számára lényeges szolgáltatások biztosításához szükséges garanciákat a törvény állapítja meg.
[1] A tulajdonhoz való jog, valamint az állammal szembeni követelések kielégítése garantált. E jogok tartalmát és korlátait a törvény állapítja meg.
[2] A magántulajdont, a tulajdonosoktól függetlenül, egyenlően oltalmazza a törvény. Az idegen állampolgárok és a hontalanok a földterületek fölött nem szerezhetnek tulajdonjogot.
[3] Senkinek a tulajdona sem sajátítható ki, hacsak nem a törvény szerint megállapított valamely közhasznú ügy esetében, igazságos és előzetes kártérítéssel.
[4] A közhatóság bármely ingatlantulajdon altalaját felhasználhatja közérdekű munkálatokra, azzal a kötelezettséggel, hogy a tulajdonosnak megtérítse a talajban, az ültetvényekben vagy az építményekben okozott, valamint a hatóságoknak felróható egyéb károkat.
[5] A [3] és a [4] bekezdésben említett kártérítéseket a tulajdonossal közös megegyezéssel vagy, véleménykülönbség esetén, az igazságszolgáltatás útján kell megállapítani.
[6] A tulajdonjog kötelez a környezetvédelemmel és a jószomszédság biztosításával kapcsolatos, valamint más feladatok teljesítésére, amelyek a törvény vagy a szokás szerint a tulajdonosra hárulnak.
[7] A törvényes úton szerzett vagyont nem lehet elkobozni. A megszerzés törvényes jellege feltételezett.
[8] A valamely bűncselekmény vagy kihágás elkövetésére szánt vagy használt, akárcsak az ezek elkövetéséből eredő javak csakis a törvény feltételei között kobozhatók el.
[1] Az állam köteles az állampolgárok számára természetüknél fogva méltányos életszínvonalat biztosító gazdasági fejlesztési és szociális oltalmazási intézkedéseket hozni.
[2] Az állampolgárok a nyugdíjra, fizetett szülési szabadságra, az állami egészségügy által nyújtott orvosi ellátásra, munkanélküliségi segélyre és a törvény által előírt más formájú szociális gondozásra jogosultak.
[1] A család a házastársak szabad akaratnyilvánításából létrejött házasságon, a házastársak egyenlőségén s a szülők azon jogán és kötelezettségén alapul, hogy biztosítsák a gyermekek eltartását, nevelését és oktatását.
[2] A házasság megkötésének, felbontásának és semmisségének a feltételeit a törvény útján kell megállapítani. Az egyházi házasságkötés csakis a polgári házasságkötés után celebrálható.
[3] A házasságon kívül született gyermekek a házasságból eredőkkel egyenlők a törvény előtt.
[1] A gyermekek és az ifjak jogaik érvényesítésében különleges oltalmazási és segédleti rendszernek örvendenek.
[2] Az állam a gyermekek számára állami családi pótlékot nyújt és segélyeket a beteg vagy a hátrányos helyzetben levő gyermekek gondozására. A gyermekek és az ifjak szociális oltalmazásának egyéb formáit törvénnyel kell megállapítani.
[3] Tilos a fiatalkorúak kizsákmányolása, olyan tevékenységekben való foglalkoztatása, amelyek rájuk egészségi, erkölcsi szempontból károsak lehetnének vagy veszélyeztethetnék az életüket, illetve a normális fejlődésüket.
[4] A 15 éves életkoron aluli fiatalkorúak nem foglalkoztathatók fizetéses alkalmazottakként.
[5] A közhatóságok kötelesek hozzájárulni az ifjaknak az ország politikai, társadalmi, gazdasági, kulturális és sportéletében való szabad részvételéhez szükséges feltételek megteremtéséhez.
A hátrányos helyzetben levő személyek különleges oltalmazást élveznek. Az állam biztosítja a hátrányos helyzetben levőkkel kapcsolatos országos megelőzési, kezelési, alkalmazkodóképesség-helyreállítási, oktatási, kiképzési és a társadalomba való beilleszkedési politika alkalmazását, tiszteletben tartva a szülőkre és a gyámokra háruló jogokat és kötelességeket.
[1] Az állampolgároknak jogukban áll, hogy csakis az aláírók nevében megfogalmazott beadványokkal a közhatóságokhoz folyamodjanak.
[2] A törvényesen megalakított szervezetek jogosultak arra, hogy folyamodványokat nyújtsanak be, kizárólag az általuk képviselt közösségek nevében.
[3] A folyamodási jog gyakorlása illetékmentes.
[4] A közhatóságok a folyamodványokra a törvény szerint megállapított határidőkben és feltételek között válaszolni kötelesek.
[1] A közhatóság által adminisztratív aktussal vagy a kérelme törvényes határidőn belül való megoldásának elmulasztásával jogaiban sértett személy jogosult az igényelt jog elismerésének, az aktus semmissé nyilvánítására és a neki okozott kár megtérítésére.
[2] E jog gyakorlásának feltételeit és korlátait alaptörvények révén állapítják meg.
[3] Az állam a törvény szerint vagyonjogilag felel a büntetőperekben elkövetett igazságszolgáltatási tévedésekkel okozott károkért.
[1] Egyes jogok vagy szabadságjogok gyakorlása csakis a törvénnyel korlátozható és csakis abban az esetben, ha ezt a nemzetbiztonság, a közrend, az egészség vagy az erkölcs, az állampolgárok jogainak és szabadságjogainak megvédése, a bűnügyi eljárás lebonyolítása, természeti csapások vagy rendkívül súlyos katasztrófák következményeinek megelőzése megköveteli.
[2] A korlátozásnak arányosnak kell lennie a korlátozást kiváltó helyzettel, és nem érintheti a jogok vagy a szabadságjogok fennállását.
[1] Az ország iránti hűség szent jellegű.
[2] A köztisztségekkel megbízott állampolgárok, akárcsak a katonák felelősséggel tartoznak a rájuk háruló kötelezettségek hűséges teljesítéséért, és ebből a célból le kell tenniük a törvény által megkövetelt esküt.
Az Alkotmány, az Alkotmány felsőbbrendűségének és a törvények betartása kötelező.
[1] Románia megvédése az állampolgárok joga és kötelessége.
[2] A katonai szolgálat kötelező a román állampolgárságú, 20. életévüket betöltött férfiak számára, a törvényben előírt esetek kivételével.
[3] Az állampolgárok a 35. életévükig sorolhatóak be kiképzésre a tényleges katonai szolgálat keretében.
[1] Az állampolgárok kötelesek adókkal és illetékekkel hozzájárulni a közköltségek fedezéséhez.
[2] A törvényes adóztatási rendszernek biztosítania kell a pénzügyi terhek igazságos elosztását.
[3] Tilos bármely más szolgáltatás igénylése, kivéve a törvény által rendkívüli helyzetekben megállapítottakat.
A román állampolgárok, az idegen állampolgárok és a hontalanok alkotmányos jogaikat és szabadságjogaikat jóhiszeműen, mások jogainak és szabadságjogainak megsértése nélkül kell gyakorolják.
[1] A nép ügyvédjét az állampolgárok jogainak és szabadságjogainak a megvédése céljából a Szenátus nevezi ki, 4 éves időtartamra. A nép ügyvédje intézményének a szervezését és működését alaptörvénnyel kell megállapítani.
[2] A nép ügyvédje nem tölthet be semmilyen más köz- vagy magántisztséget.
[1] A nép ügyvédje hivatalból vagy a jogaikban és a szabadságjogaikban megsértett személyek kérésére gyakorolja feladatkörét, a törvény által megállapított keretek között.
[2] A közhatóságok kötelesek a nép ügyvédje számára biztosítani a feladatköre gyakorlásához szükséges támogatást.
A nép ügyvédje jelentéseket terjeszt a parlament két háza elé évente vagy ezek kérésre. A jelentések a törvénykezésre vagy más természetű intézkedésekre vonatkozó ajánlásokat tartalmazhatnak az állampolgári jogok és szabadságjogok megvédése céljából.
[1] A parlament a román nép legfelsőbb képviseleti szerve és az ország egyetlen törvényhozási hatósága.
[2] A parlament a Képviselőházból és a Szenátusból áll.
[1] A Képviselőházat és a Szenátust általános, egyenlő, közvetlen, titkos és szabadon kifejezett szavazattal választják meg, a választási törvény szerint.
[2] A nemzeti kisebbségekhez tartozó állampolgárok azon szervezetei, amelyek a választásokon nem kapják meg a parlamenti képviseletükhöz szükséges szavazatszámot, egy-egy képviselői helyre jogosultak, a választási törvény feltételei között. A valamely nemzeti kisebbséghez tartozó állampolgárokat csak egyetlen szervezet képviselheti.
[3] A képviselők és a szenátorok számát a választási törvény az ország lakosságához viszonyítva állapítja meg.
[1] A Képviselőházat és a Szenátust 4 éves időtartamú, háború vagy katasztrófa esetén alaptörvénnyel meghosszabbítható mandátumra választják meg.
[2] A képviselőházi és a szenátusi választásokat a mandátum lejártától vagy a parlament feloszlatásától számított legfeljebb 3 hónapon belül le kell bonyolítani.
[3] Az újonnan megválasztott parlamentnek, Románia elnöke összehívására, a választásoktól számított legfeljebb 20 napon belül össze kell ülnie.
[4] A házak mandátumát az új parlament törvényes összeüléséig meghosszabbíthatják. Ebben az időszakban nem lehet felülvizsgálni az Alkotmányt és nem lehet elfogadni, módosítani vagy hatályon kívül helyezni alaptörvényeket.
[5] Az előző parlament napirendjén szereplő törvénytervezetek és törvényhozási javaslatok az új parlamentben követik az eljárást.
[1] Minden egyes ház szervezését és működését saját szabályzattal kell megállapítani. A házak pénzügyi forrásait az általuk jóváhagyott költségvetésekben kell előirányozni.
[2] Mindegyik ház állandó bürót választ magának. A Képviselőház és a Szenátus elnökét a házak mandátumának időtartamára választják meg. Az állandó büró többi tagját az ülésszakok elején választják meg. Az állandó bürók tagjai visszahívhatók a mandátum lejárta előtt.
[3] A képviselők és a szenátorok, az egyes házak szabályzatai szerint, parlamenti csoportokba szerveződhetnek.
[4] Mindegyik ház állandó bizottságokat hoz létre magának és vizsgálóbizottságokat vagy más különleges bizottságokat alakíthat. A házak közös bizottságokat hozhatnak létre.
[5] Az állandó bürók és a parlamenti bizottságok az egyes házak politikai összetétele szerint hozandók létre.
[1] A Képviselőház és a Szenátus külön üléseken és együttes üléseken fejti ki munkálatait. Az együttes ülésen a munkálataikat a képviselők és a szenátorok többségének a szavazatával elfogadott szabályzat szerint bonyolítják le.
[2] A házak együttes ülést a következő esetben tartanak:
f) a Legfelsőbb Honvédelmi Tanács és a Számvevőszék jelentésének megvizsgálása;
g) a Román Hírszerző Szolgálat igazgatójának kinevezése Románia elnökének javaslatára, és az e szolgálat tevékenysége feletti ellenőrzés gyakorlása;
[1] A Képviselőház és a Szenátus évente két rendes ülésszakra ül össze. Az első ülésszak február hónapban kezdődik, és nem tarthat tovább június hónap végénél. A második ülésszak szeptember hónapban kezdődik, és nem tarthat tovább december hónap végénél.
[2] A Képviselőház és a Szenátus Románia elnökének, az egyes házak állandó bürójának vagy a képviselők. illetve a szenátorok legalább egyharmadának a kérésére rendkívüli ülésszakra is összeül.
[3] A házakat azok elnökei hívják össze.
A Képviselőház és a Szenátus tagjai többségének a jelenlétében törvényeket, határozatokat és indítványokat fogad el.
[1] A két ház ülései nyilvánosak.
[2] A házak elhatározhatják, hogy egyes ülések titkosak legyenek.
[1] Mandátumuk gyakorlása során a képviselők és a szenátorok a nép szolgálatában állnak.
[2] Bármely imperatív jellegű mandátum semmis.
[1] A képviselők és a szenátorok az illető házak törvényes összeülésének időpontjától gyakorolják mandátumaikat, ezek igazolásának a feltételével.
[2] A képviselői vagy a szenátori minőség megszűnik az újonnan megválasztott házak összeülésének törvényes időpontjában vagy lemondás, a választási jogok elvesztése, összeférhetetlenség vagy elhalálozás esetén.
[1] Senki sem lehet egy időben képviselő és szenátor.
[2] A képviselői vagy a szenátori minőség összeegyeztethetetlen bármely közhatósági tisztség gyakorlásával, a kormánytagi tisztség kivételével.
[3] Más összeférhetetlenségek alaptörvénnyel állapítandók meg.
[1] A képviselő vagy a szenátor kamarájának az érintett meghallgatása után adott jóváhagyása nélkül nem tartható fogva, nem tartóztatható le, nem vethető alá motozásnak vagy nem indítható ellene bűnügyi vagy kihágási eljárás. Az ítélkezés a Legfelsőbb Igazságügyi Bíróság illetékességébe tartozik.
[2] A képviselő vagy a szenátor tettenéréses bűncselekmény esetén lefogható és alávethető a motozásnak. Az igazságügyi miniszternek a lefogásról és a motozásról késedelem nélkül értesítenie kell az illető ház elnökét. Ha az így értesített ház megállapítja, hogy nincs ok a fogvatartásra, azonnal el kell rendelnie az említett intézkedések visszavonását.
A képviselők és a szenátorok nem vonhatók jogi felelősségre a mandátumuk gyakorlása során leadott szavazataikért vagy kifejezett politikai véleményeikért.
A képviselők és a szenátorok havi juttatásban részesülnek. A juttatások összegét és a többi járandóságot törvénnyel kell megállapítani.
[1] A parlament alkotmányos törvényeket, alaptörvényeket és köztörvényeket fogad el.
[2] Az alkotmányos törvények tárgya az Alkotmány felülvizsgálása.
[3] Alaptörvénnyel szabályozandó:
b) a politikai pártok szervezése és működése;
d) a kormánynak és a Legfelsőbb Honvédelmi Tanácsnak a szervezése;
e) az ostromállapot és a sürgősségi állapot rendszere;
f) a bűncselekmények, a büntetések és végrehajtásuk rendszere;
h) a Magisztratúra Legfelsőbb Tanácsának, a bírósági hatóságoknak, a Közügyek Minisztériumának és a Számvevőszéknek a szervezése és működése;
i) a köztisztviselők státusa;
o a helyi közigazgatás, a területi szervezés, valamint a helyi autonómia általános rendszere;
r) a többi olyan terület, amelynek tekintetében az Alkotmány alaptörvények elfogadását írja elő.
[1] A törvényhozási kezdeményezés a kormányt, a képviselőket, a szenátorokat illeti meg, és törvényhozási kezdeményezést tehet legalább 250000 szavazati joggal rendelkező állampolgár is. Az állampolgárok törvényhozási kezdeményezéseinek legalább az ország megyéi egynegyedéből kell kiindulnia, s e megyék mindegyikében vagy Bukarest municípiumban legalább 10000 aláírást kell gyűjteni a kezdeményezés támogatására.
[2] Az állampolgári törvényhozási kezdeményezés tárgyát nem képezhetik az adóügyi, a nemzetközi jellegű kérdések, az amnesztia és a közkegyelem.
[3] A kormány a törvénytervezetnek a házak egyikébe való eljuttatásával gyakorolja törvényhozási jogát.
[4] A törvényhozási kezdeményezés jogát gyakorló képviselők, szenátorok és állampolgárok csakis a törvénytervezetek esetében kért formában terjeszthetnek elő törvényhozási javaslatokat.
[5] A törvényhozási javaslatokat abban a házban kell először elfogadásra terjeszteni, amelyhez benyújtották azokat.
[1] Az alaptörvényeket és a házak szabályzataira vonatkozó határozatokat mindegyik ház tagjainak a szavazattöbbségével fogadják el.
[2] A köztörvényeket és a határozatokat mindegyik ház jelen levő tagjainak a szavazattöbbségével fogadják el.
[3] A parlament, a kormány kérésére vagy saját kezdeményezésből, a házak mindegyikének, szabályzata szerint megállapított sürgősségi eljárással fogadhat el törvénytervezeteket és törvényhozási javaslatokat.
Az egyik ház által elfogadott törvénytervezeteket vagy törvényhozási javaslatokat meg kell küldeni a parlament másik házának. Ha ez utóbbi elutasítja a törvénytervezetet vagy a törvényhozási javaslatot, ezeket újabb megvitatásra vissza kell küldeni az őket elfogadó háznak. Az újabb elutasítás végleges.
[1] Ha az egyik ház a másik ház által jóváhagyottól eltérő formában fogad el valamely törvénytervezetet vagy törvényhozási javaslatot, a házak elnökeinek közvetítési eljárást kell kezdeményezniük egy paritásos bizottság révén.
[2] Abban az esetben, ha a bizottság nem jut megegyezésre, vagy ha az egyik ház nem hagyja jóvá a közvetítő bizottság jelentését, az eltérő szövegrészeket, együttes ülésen, megvitatás végett a Képviselőház és a Szenátus elé terjesztik, amelyeknek a 74. cikk [1] vagy [2] bekezdésében előírt többség szavazatával kell elfogadniuk a végleges szöveget.
[1] A törvényt kihirdetés végett meg kell küldeni Románia elnökének. A törvényt az átvételétől számított legfeljebb 20 napos határidőn belül ki kell hirdetni.
[2] Az elnök, a kihirdetés előtt, a parlamenttől egyetlen alkalommal kérheti a törvény újbóli megvizsgálását.
[3] Ha az elnök a törvény újbóli megvizsgálását kérte vagy kérétk a törvény alkotmányosságának a megvizsgálását, a törvényt az újbóli megvizsgálás után elfogadott törvény átvételétől vagy az Alkotmánybíróságnak a törvény alkotmányosságát igazoló döntése átvételétől számított legfeljebb 10 napon belül ki kell hirdetni.
A törvényt közzé kell tenni Románia Hivatalos Közlönyében, s az a közzétételének időpontjában vagy a szövegben előírt időpontban lép hatályba.
[1] A Törvényhozási Tanács a parlament tanácsadó szakszerve, amely az egész törvényhozás rendszeresítése, egységesítése és egybehangolása céljából véleményezi a szabályozó rendelkezések tervezeteit. A tanács vezeti Románia törvényhozásának hivatalos nyilvántartását.
[2] A Törvényhozási Tanács létesítését, szervezését és működését alaptörvénnyel kell megállapítani.
[1] Románia elnöke képviseli a román államot és szavatolja az ország nemzeti függetlenségét, egységét és területi integritását.
[2] Románia elnöke felügyel az Alkotmány betartására és a közhatóságok jó működésére. Ebből a célból az elnök közvetítési funkciót gyakorol az állam hatalmai között, valamint az állam és a társadalom között.
[1] Románia elnökét általános, egyenlő, közvetlen, titkos és szabadon kifejezett szavazattal választják meg.
[2] Megválasztottnak azt a jelöltet nyilvánítják, amelyik a választás első fordulóján megkapta a választói jegyzékekben szereplő választók többségének a szavazatát.
[3] Abban az esetben, ha a jelöltek egyike sem érte el ezt a többséget, az első fordulón kapott szavazatok számrendje szerint megállapított első két jelölt között megszervezik a választás második fordulóját. Megválasztottnak azt a jelöltet nyilvánítják, aki a legtöbb szavazatot kapta.
[4] Románia elnökének a tisztségét csak legfeljebb két mandátum időszakára töltheti be egyetlen. A mandátumi időszakok egymást követők is lehetnek.
[1] A Románia elnöke tisztség betöltéséért tartott választások eredményét az Alkotmánybíróság igazolja.
[2] Az igazoltan megválasztott jelöltnek a Képviselőház és a Szenátus előtt, ezek együttes ülésén, le kell tennie a következő esküt:
"Esküszöm, hogy minden erőmet és hozzáértésemet a román nép szellemi és anyagi haladásának áldozom, betartom az Alkotmányt és az ország törvényeit, megvédem a demokráciát, az állampolgárok alapvető jogait és szabadságjogait, Románia szuverenitását, függetlenségét egységét és területi integritását, Isten engem úgy segéljen!"
[1] Románia elnökének mandátuma 4 évre szól és azt az eskütétel időpontjától kezdve gyakorolja.
[2] Románia elnöke az újonnan választott elnök eskütételéig gyakorolja mandátumát.
[3] Románia elnökének mandátuma háború vagy katasztrófa esetén alaptörvénnyel meghosszabbítható.
[1] Mandátumának időtartama alatt Románia elnöke nem lehet valamely pártnak a tagja és nem tölthet be semmilyen más köz- vagy magántisztséget.
[2] Románia elnöke immunitásnak örvend. A 70. szakasz előírásai megfelelőképpen alkalmazandók.
[3] A Képviselőház és a Szenátus, együttes ülésen, az összes szenátorok és képviselők legalább kétharmadának szavazatával elhatározhatja Románia elnökének vád alá helyezését hazaárulásért. Az ítélkezésre a Legfelsőbb Igazságügyi Bíróság illetékes, a törvény feltételei között. Az elítélő határozat véglegessé válásának időpontjától az elnököt jog szerint leváltják.
[1] Románia elnöke jelöltet jelöl ki a miniszterelnöki tisztségre, s a parlament bizalmi szavazata alapján kinevezi a kormányt.
[2] Az elnök, kormányátalakítás vagy a tisztség megüresedése esetén, a miniszterelnök javaslatára visszahívja és kinevezi a kormány egyes tagjait.
Románia elnöke tanácskozhat a kormánnyal a sürgős és rendkívüli fontosságú kérdések tekintetében.
[1] Románia elnöke részt vehet a kormánynak azokon az ülésein, amelyeken országos érdekű kérdéseket vitatnak meg a külpolitikával, a honvédelemmel, a közrend biztosításával kapcsolatban és, a miniszterelnök kérésére.
[2] A részvételével megtartott kormányüléseken Románia Elnöke elnököl.
Románia elnöke üzeneteket intéz a parlamenthez a nemzet főbb politikai kérdései tekintetében.
[1] A két ház elnökeivel és a parlamenti csoportok vezetőivel tartott tanácskozása után Románia elnöke feloszlathatja a parlamentet, ha ez az első felkéréstől számított 60 napos határidőn belül nem szavazott bizalmat a kormányalakítás tekintetében, de csakis azután, miután az legalább két bizalmi szavazati kérelmet elutasított.
[2] Egy év folyamán a parlament egyetlen alkalommal oszlatható fel.
[3] A parlamentet nem lehet feloszlatni Románia Elnöke mandátuma időtartamának utolsó hat hónapjában, sem pedig ostromállapot vagy a sürgősségi állapot idején.
Románia elnöke, a parlamenttel való tanácskozás után, azzal a kéréssel fordulhat a néphez, hogy egyes országos érdekű kérdések tekintetében népszavazáson fejezze ki akaratát.
[1] Az elnök Románia nevében megköti a kormány által megtárgyalt nemzetközi szerződéseket és 60 napos határidőn belül ratifikálás végett a parlament elé terjeszti azokat.
[2] Az elnök, a kormány javaslatára, megbízza és visszahívja Románia diplomáciai képviselőit és jóváhagyja a diplomáciai kirendeltségek létesítését, megszüntetését vagy rangjuk megváltoztatását.
[3] Más államok diplomáciai képviselői Románia elnöke mellett akkreditáltak.
[1] Románia elnöke a fegyveres erők parancsnoka, és ellátja a Legfelsőbb Honvédelmi Tanács elnökének tisztségét.
[2] Az elnök, a parlament előzetes jóváhagyásával, kihirdetheti a fegyveres erők részleges vagy általános mozgósítását. Csakis kivételes esetekben az elnök döntését utólagosan kell elfogadásra a parlament elé terjeszteni, a döntés meghozatalától számított legfeljebb 5 napon belül.
[3] Az ország elleni fegyveres agresszió esetén Románia elnöke intézkedéseket foganatosít az agresszió visszaverésére, és ezeket, üzenet útján, késedelem nélkül a parlament tudomására hozza. Ha a parlament nem tart ülésszakot, a parlamentet jog szerint összehívják az agresszió kirobbanásától számított 24 órán belül.
[1] Románia elnöke az egész országban vagy egyes helységekben a törvény szerint bevezeti az ostromállapotot vagy a sürgősségi állapotot, és az intézkedés foganatosításától számított legfeljebb 5 napon belül kérnie kell a parlamenttől a foganatosított intézkedések jóváhagyását.
[2] Ha a parlament nem tart ülésszakot, a parlamentet az ostromállapot vagy a sürgősségi állapot bevezetésétől számított legfeljebb 48 órán belül jog szerint összehívják és az a bejelentett állapotok egész időtartamában működik.
A Románia elnöke által ellátandó feladatkörbe tartoznak még a következők:
a) kitüntetéseket és megtisztelő címeket adományoz;
c) kinevezéseket tesz köztisztségekbe, a törvény által előírt feltételek között;
[1] Az Alkotmány előírásait megsértő súlyos cselekmények elkövetése esetén Románia elnökét tisztségének gyakorlásából felfüggesztheti a Képviselőház és a Szenátus, együttes ülésen, a képviselők és szenátorok többségének a szavazatával, az Alkotmánybíróság megkérdezése után. Az elnök a neki felrótt cselekményekkel kapcsolatban magyarázatokat adhat a parlamentnek.
[2] A tisztségből való felfüggesztésre irányuló javaslatot a képviselők és a szenátorok összességének legalább egyharmada kezdeményezheti és azt késedelem nélkül az elnök tudomására kell hozni.
[3] A felfüggesztési javaslat jóváhagyása esetén az elnök menesztése céljából legfeljebb 30 napon belül népszavazást kell tartani.
[1] Románia elnökének tisztsége megüresedik lemondásnak, a tisztségből való leváltásnak, a feladatgyakorlásban való végleges akadályoztatásnak vagy elhalálozásnak az esetén.
[2] A Románia elnöke tisztség megüresedése bekövetkezésének időpontjától számított három hónapos határidőn belül a kormánynak választásokat kell szerveznie egy új elnök megválasztására.
[1] Ha az elnöki tisztség megüresedik, vagy ha az elnököt tisztségéből felfüggesztik, vagy ha az ideiglenesen akadályoztatva van feladatkörének gyakorlásában, az interrimátust sorrendben a Szenátus elnöke vagy a Képviselőház elnöke látja el.
[2] A 88-90. Szakaszokban említett feladatkör az elnöki tisztség ideiglenes ellátása idején nem gyakorolható.
Ha a Románia elnöke tisztségét ideiglenesen betöltő személy az Alkotmány előírásait sértő súlyos cselekményeket követ el, alkalmazandók a 95. és 97. cikkek.
[1] Románia elnöke, feladatköre gyakorlása során, dekrétumokat bocsát ki, amelyeket közzé kell tenni Románia Hivatalos Közlönyében. A közzététel elmulasztása a dekrétum semmisségével jár.
[2] A Románia Elnöke által a 91. cikk [1] és [2] bekezdésében, a 92. cikk [2] és [3] bekezdésében, a 93. cikk [1] bekezdésében és a 94. cikk a), b) és d) pontjaiban foglalt feladatai gyakorlására kibocsátott dekrétumokat a miniszterelnök ellenjegyzi.
[1] A kormány, a parlament által elfogadott kormányzási programja szerint, biztosítja az ország bel- és külpolitikájának a megvalósítását és ellátja a közigazgatás általános vezetését.
[2] A kormány feladatkörének a gyakorlása során együttműködik az érdekelt társadalmi szervezetekkel.
[3] A kormány a miniszterelnökből, miniszterekből, valamint az alaptörvénnyel megállapított más tagokból áll.
[1] Románia elnöke kijelöl egy jelöltet a miniszterelnöki tisztségre, miután tanácskozott a parlamentben abszolút többséggel rendelkező párt, vagy abban az esetben, ha nincs ilyen többség, a parlamentben képviselt pártokkal.
[2] A miniszterelnöki tisztségre jelölt személynek a kijelölésétől számított 10 napos határidőn belül a kormány programja és tagjai teljes jegyzéke tekintetében kérnie kell a parlament bizalmi szavazatát.
[3] A kormánynak a programját és tagjainak jegyzékét a Képviselőház és a Szenátus együttes ülésen vitatja meg. A parlament a képviselők és a szenátorok többségének a szavazatával nyújt bizalmat a kormánynak.
[1] A miniszterelnöknek, a minisztereknek és a többi kormánytagnak Románia elnöke előtt egyénileg le kell tenniük a 82. cikkben foglalt esküt.
[2] A kormány egészében és minden egyes tagja külön-külön az eskütétel időpontjával kezdve gyakorolja mandátumát.
[1] A kormánytagi tisztség összeférhetetlen más közhatósági tisztség gyakorlásával, a képviselői vagy a szenátori tisztség kivételével. Úgyszintén összeegyeztethetetlen valamely fizetett szakmai képviseleti tisztség gyakorlásával a kereskedelmi célú szervezetek keretében.
[2] Egyéb összeférhetetlenségeket alaptörvénnyel kell megállapítani.
A kormánytagi tisztség a lemondás, a visszahívás, a választói jogok elvesztése, az összeférhetetlenségi állapot, az elhalálozás következtében vagy a törvény által előírt más esetekben szűnik meg.
106. cikk: A miniszterelnök
[1] A miniszterelnök, a reá háruló feladatkör betartásával, vezeti a kormányt és egybehangolja a kormány tagjainak a tevékenységét. A miniszterelnök ugyanakkor elsőbbséggel megvitatandó jelentéseket és nyilatkozatokat terjeszt a kormány politikájáról a Képviselőház és a szenátus elé.
[2] Ha a miniszterelnök a 105. szakaszban említett helyzetek egyikében van, vagy akadályoztatott feladatkörének a gyakorlásában, Románia elnökének egy másik kormánytagot kell kijelölnie ideiglenes miniszterelnöknek, hogy az új kormány megalakításáig ellássa a miniszterelnök feladatkörét. Ha a miniszterelnök újra felveszi tevékenységét a kormány keretében, a feladatköre gyakorlásában való akadályoztatás időszakára bevezetett interrimátus megszűnik.
[3] A [2] bekezdés előírásai, a miniszterelnök javaslatára, a többi kormánytagra is megfelelőképpen alkalmazandók, egy legfeljebb 45 napos időszakra.
[1] A kormány határozatokat és rendeleteket fogad el.
[2] A határozatokat a törvények végrehajtására bocsátják ki.
[3] A rendeleteket felhatalmazási különtörvény alapján bocsátják ki, az ebben előírt keretek és feltételek között.
[4] A kormány által elfogadott határozatokat és rendeleteket alá kell írnia a miniszterelnöknek és ellenjegyezniük kell az alkalmazásba tételükre kötelezett minisztereknek, és azokat közzé kell tenni Románia Hivatalos Közlönyében. A közzététel elmulasztása a határozat vagy a rendelet semmisségével jár. A katonai jellegű határozatokat csak az érdekelt intézményekkel közlik.
[1] A kormány egész tevékenységéért csak a parlament előtt tartozik politikai felelősséggel. Minden kormánytag politikai szempontból a többi taggal egyetemlegesen felel a kormány tevékenységéért és aktusaiért.
[2] Csakis a Képviselőház, a Szenátus és Románia elnöke jogosult arra, hogy a kormánytagok ellen bűnvádi eljárást kérjen a tisztségük gyakorlása során elkövetett cselekményeikért. Bűnvádi eljárás kérése esetén Románia elnöke elrendelheti az illetők tisztségből való felfüggesztését. Valamely kormánytag perbe fogása a tisztségéből való felfüggesztéssel jár. Az ítélkezésre a Legfelsőbb Igazságügyi Bíróság illetékes.
[3] A kormánytagok felelősségének az eseteit és a rájuk alkalmazható büntetéseket a miniszteri felelősségről szóló törvény szabályozza.
[1] A kormány az általános parlamenti választások igazolásának az időpontjáig gyakorolja mandátumát.
[2] A kormányt menesztik a számára nyújtott bizalom parlament általi megvonásának időpontjától, vagy ha a miniszterelnök a 105. cikkben foglalt helyzetek egyikében van, vagy a feladatkörének gyakorlásában 45 napnál hosszabb időszakon át akadályoztatott.
[3] A [2] bekezdésben foglalt esetekben alkalmazandók 102. cikk előírásai.
[4] A kormány, amelynek a mandátuma megszűnik az [1] és [2] bekezdés szerint, az új kormány tagjainak eskütételéig csak a közügyek igazgatásához szükséges cselekményeket végzi el.
[1] A kormánynak és a közigazgatás többi szerve, a tevékenységük felett gyakorolt parlamenti ellenőrzés keretében, kötelesek rendelkezésre bocsátani a Képviselőház, a Szenátus vagy a parlamenti bizottságok által elnökeiken keresztül kért tájékoztatásokat és dokumentumokat. Abban az esetben, ha valamely törvényhozási kezdeményezés az állami költségvetés vagy az állami társadalombiztosítási költségvetés előirányzatainak a módosításával jár, a tájékoztatás kérése kötelező.
[2] A kormány tagjai részt vehetnek a parlament munkálatain. Ha a jelenlétre felszólítják őket, a részvételük kötelező.
[1] A kormány és minden egyes tagja külön-külön köteles válaszolni a képviselők vagy a szenátorok kérdéseire vagy interpellációira.
[2] A Képviselőház vagy a Szenátus határozatot fogadhat el, kifejezve ebben álláspontját az interpelláció tárgyát képező kérdéssel kapcsolatban.
[1] A Képviselőház és Szenátus, együttes ülésen, egy bizalmatlansági indítványnak a képviselők és a szenátorok szavazattöbbségével való elfogadásával visszavonhatja a kormánynak nyújtott bizalmát.
[2] A bizalmatlansági indítványt az összes képviselők és szenátorok legalább egynegyede kezdeményezheti és azt benyújtásának időpontjában közölni kell a kormánnyal.
[3] A bizalmatlansági indítványt a két ház együttes ülésén való benyújtásának időpontjától számított 3 nap eltelte után kell megvitatni.
[4] A bizalmatlansági indítványt elutasítása esetén az indítványt aláíró képviselők és szenátorok ugyanazon az ülésszakon többé már nem kezdeményezhetnek egy újabb bizalmatlansági indítványt, kivéve azt az esetet, amelyben a kormány felelősséget vállal a 113. cikk szerint.
[1] A kormány a Képviselőház és a Szenátus előtt, ezek együttes ülésén, felelősséget vállalhat magára egy program, egy általános politikai nyilatkozat vagy egy törvénytervezet tekintetében.
[2] A kormányt menesztik, ha a programnak, az általános politikai nyilatkozatnak vagy a törvénytervezetnek az előterjesztésétől számított 3 napos határidőn belül bizalmatlansági indítványt nyújtanak be ellene és azt megszavazzák a 112. cikk feltételei között.
[3] Ha a kormányt nem menesztették a [2] bekezdésnek megfelelően, az előterjesztett törvénytervezet elfogadottnak tekintendő s a program vagy az általános politikai nyilatkozat a kormányra nézve kötelezővé válik.
[4] Amennyiben Románia elnöke a [3] bekezdés szerint elfogadott törvény újbóli megvizsgálását kéri, a törvényt a két ház együttes ülésén kell megvitatni.
[1] A parlament külön törvényt fogadhat el, amellyel felhatalmazza a kormányt rendeletek kibocsátására az alaptörvények tárgyát nem képező területeken.
[2] A felhatalmazási törvényben kötelezően meg kell állapítani az illető rendeletek területét és a határidőt, amelyig terjedően kibocsáthatók.
[3] Ha a felhatalmazási törvény ezt kéri, a rendeleteket jóváhagyás végett a parlament elé kell terjeszteni, a törvényhozási eljárás szerint, a felhatalmazási határidő lejártáig. A határidő betartásának elmulasztása a rendelet hatályának megszűnésével jár.
[4] Kivételes esetekben a kormány elfogadhat sürgősségi rendeleteket fogadhat el. Ezek csak azután lépnek hatályba, miután jóváhagyásra benyújtották őket a parlamenthez. Ha a parlament nem tart ülésszakot, a parlamentet kötelezően össze kell hívni.
[5] A rendeletek jóváhagyása vagy elutasítása törvénnyel eszközlendő és ebbe belefoglalandók azok a rendeletek is, amelyek, a [3] bekezdésnek megfelelően, nem gyakorolhatnak hatást.
[1] Minisztériumok csak a kormány alárendeltségében szervezendők.
[2] Egyéb szakszervek megszervezhetők a kormány vagy a minisztériumok alárendeltségében vagy önálló közigazgatási hatóságokként.
[1] A minisztériumok a törvény szerint létesíthetők, szervezendők meg és működnek.
[2] A kormány és a minisztériumok, a Számvevőszék véleményezésével, alárendeltségükben szakszervezeteket létesíthetnek, de csak akkor, ha a törvény számukra ezt az illetékességet elismeri.
[3] Önálló közigazgatási hatóságok alaptörvénnyel létesíthetők.
[1] A hadsereg kizárólag a népakaratnak van alárendelve az állam szuverenitásának, függetlenségének és egységének, az ország területi integritásának és az alkotmányos demokráciának a garantálása céljából.
[2] Az országos védelmi rendszer szerkezetét, a hadsereg szervezését, a lakosság, a gazdaság és a terület védelemre való felkészítését, valamint a katonai káderek státusát alaptörvénnyel kell megállapítani.
[3] Az [1] és a [2] bekezdések előírásai megfelelőképpen alkalmazandók a rendőrségre és az állam hírszerző szolgálataira, valamint a fegyveres erők többi összetevőire.
[4] Tilos katonai és katonaihoz hasonló jellegű tevékenységeknek az államhatóságokon kívüli megszervezése.
[5] Idegen csapatok csakis a törvény által megállapított feltételek között léphetnek be Románia területére vagy vonulhatnak át az ország területén.
A Legfelsőbb Honvédelmi Tanács egységesen megszervezi és egybehangolja az ország védelmével és a nemzetbiztonsággal kapcsolatos tevékenységeket.
[1] A törvény feltételei között választott helyi tanácsok és a választott polgármesterek képezik a községek és a városok helyi autonómiáját megvalósító közigazgatási hatóságokat.
[2] A helyi tanácsok és a polgármesterek a törvény feltételei között, autonóm közigazgatási hatóságokként működnek, megoldva a községek és a városok közügyeit.
[3] Az [1] bekezdésben említett hatóságok létrehozhatók a municípium területi-közigazgatási alegységeiben is.
[1] A megyei tanács a községi és városi tanácsok tevékenységét a megyei érdekű közszolgáltatások ellátása érdekében egybehangoló közigazgatási hatóság.
[2] A megyei tanács a törvény feltételei szerint választandó meg és működik.
[1] A kormány egy-egy prefektust nevez ki minden egyes megyébe és Bukarest municípiumba.
[2] A prefektus helyi viszonylatban a kormány képviselője, és ő vezeti a minisztériumok és a többi központi szerv területi-közigazgatási egységekbeli decentralizált közhivatalait.
[3] A prefektus feladatkörét a törvény szerint kell megállapítani.
[4] A prefektus a közigazgatási bíróság előtt megtámadhatja a megyei, a helyi tanács vagy a polgármester valamely aktusát, ha ezt törvényellenesnek véli. A megtámadott aktus jog szerint felfüggesztettnek tekintendő.
[1] Az igazságot a törvény nevében szolgáltatják.
[2] A bírák függetlenek és csak a törvénynek engedelmeskednek.
[1] A Románia elnöke által kinevezett bírák elmozdíthatatlanok, a törvénynek megfelelően. A Legfelsőbb Igazságügyi Bíróság elnökét és többi bíráját 6 éves időszakra nevezik ki. Ezek a tisztségükben megújíthatók. A bírák előléptetését, áthelyezését és megbüntetését csakis a Magisztratúra Legfelsőbb Tanácsa rendelheti el, a törvény feltételei között.
[2] A bíróság tisztség összeegyeztethetetlen bármely más köz- vagy magántisztséggel, a felsőoktatási didaktikai tisztségek kivételével.
[1] Az igazságszolgáltatás a Legfelsőbb Igazságügyi Bíróságon és a törvény által megállapított bírói hatóságon keresztül valósul meg.
[2] Tilos rendkívüli bíróságokat létrehozni.
[3] Az ítélkezési illetékességet és eljárást a törvény állapítja meg.
A tárgyalások ülései nyilvánosak, a törvény által előírt esetek kivételével.
[1] Az igazságszolgáltatási eljárást román nyelven bonyolítják le.
[2] A nemzeti kisebbségekhez tartozó állampolgároknak, valamint a román nyelvet nem értő vagy nem beszélő személyeknek jogukban áll tolmács útján tudomást szerezni az iratcsomóban foglalt összes iratról és munkálatról és a bíróság előtt tolmács útján beszélni és következtetéseiket megfogalmazni; a bűnperek esetén e jog gyakorlását ingyenesen kell biztosítani.
A bírói hatóságok a szolgálatukba állított rendőrséggel rendelkeznek.
[1] Az igazságszolgáltatási tevékenységben a Közügyek Minisztériuma képviseli a társadalom általános érdekeit és védelmezi a jogrendet, valamint az állampolgárok jogait és szabadságjogait.
[2] A Közügyek Minisztériuma feladatkörét ügyészségekbe tömörült ügyészeken keresztül gyakorolja, a törvénynek megfelelően.
[1] Az ügyészek a törvényesség, a részrehajlatlanság és a rangsorbeli felettesi ellenőrzés elve szerint, az igazságügyi miniszter fennhatósága alatt fejtik ki tevékenységüket.
[2] Az ügyészi tisztség összeegyeztethetetlen bármely más köz- vagy magántisztséggel, a felsőoktatási didaktikai tisztségek kivételével.
A Magisztratúra Legfelsőbb Tanácsa a Képviselőház és a Szenátus által együttes ülésen 4 éves időszakra megválasztott magisztrátusokból áll.
[1] A Magisztratúra Legfelsőbb Tanácsa javaslatokat tesz Románia elnökének a bírák és az ügyészek kinevezésére, a gyakornokok kivételével, a törvény feltételei között. Ebben az esetben a munkálatokon, szavazatjog nélkül, az igazságügyi miniszter elnököl.
[2] A Magisztratúra Legfelsőbb Tanácsa betölti a bírák fegyelmi tanácsának a szerepét. Ebben az esetben a munkálatokon a Legfelsőbb Igazságügyi Bíróság elnöke elnököl.
[1] Románia gazdasága piacgazdaság.
[2] Az államnak biztosítania kell:
a) a kereskedelem szabadságát, a tisztességes verseny oltalmazását, az összes termelési tényezők hasznosításának kedvező keret megteremtését;
d) a természeti erőforrásoknak a nemzeti érdekekkel összhangban álló kiaknázását;
e) a környezet helyreállítását és védelmét, valamint az ökológiai egyensúly fenntartását;
f) az élet minőségének javításához szükséges feltételek megteremtését.
[1] Az állam oltalmazza a tulajdont.
[2] A tulajdon lehet közületi vagy magántulajdon.
[3] A közületi tulajdon az államé vagy a területi közigazgatási egységeké.
[4] A bármilyen természetű altalaji kincsek, a közlekedési utak, a légitér, a hasznosítható energetikai potenciállal rendelkező és a közérdekű célokra felhasználható vizek, a tenger homokpartja, a területi tenger, a tenger gazdasági övezetének és a kontinentális talapzatnak a természeti erőforrásai, valamint a törvény által megállapított javak kizárólag a közületi tulajdon tárgyát képezik.
[5] A közületi tulajdonhoz tartozó javak elidegeníthetetlenek. A törvény feltételei között az önállóan gazdálkodó egységek vagy közintézmények adminisztrálásába adhatók vagy koncesszionálhatók, illetve bérbe adhatók.
[6] A törvény feltételei között a magántulajdon sérthetetlen.
[1] Az állam, a területi-közigazgatási egységek és a közintézmények pénzügyi erőforrásainak létrehozását, kezelését, felhasználását és ellenőrzését törvénnyel szabályozzák.
[2] A nemzeti pénznem a lej, ennek osztópénze a bani.
[1] Az országos közköltségvetés felöleli az állami költségvetést, az állami társadalombiztosítási költségvetést és a községek, a városok és a megyék költségvetéseit.
[2] A kormánynak évente ki kell dolgoznia az állami költségvetés és az állami társadalombiztosítási költségvetés tervezetét, amelyeket külön-külön jóváhagyás végett a parlament elé kell terjesztenie.
[3] Ha az állami költségvetésről szóló törvényt és az állami társadalombiztosítási költségvetésről szóló törvényt nem fogadták el legalább 3 nappal a költségvetési év lejárta előtt, az új költségvetések elfogadásáig továbbra is az előző évi állami költségvetés és állami társadalombiztosítási költségvetés alkalmazandó.
[4] A helyi költségvetéseket a törvény feltételei között kell kidolgozni, jóváhagyni és végrehajtani.
[5] Egyetlen költségvetési kiadás sem hagyható jóvá a finanszírozási forrás megállapítása nélkül.
[1] Az adókat, az illetékeket és az állami költségvetés és az állami társadalombiztosítási költségvetés bármely más jövedelemét csakis a törvény útján állapíthatják meg.
[2] A helyi adókat és illetékeket a helyi vagy megyei tanácsok állapíthatják meg a törvény keretei és feltételei között.
[1] A Számvevőszék ellenőrzést gyakorol az állam és a közületi szektor pénzügyi erőforrásainak létrehozási, kezelési és felhasználási módja fölött. A Számvevőszék jogszolgáltatási feladatkört is gyakorol, a törvény feltételei között.
[2] A Számvevőszék az észlelt hiányosságokat is felölelő évi jelentést terjeszt a parlament elé a lejárt költségvetési év országos közköltségvetésének vagyonkezelési számláiról.
[3] A Számvevőszék a Képviselőház vagy a Szenátus kérésére ellenőrzi a közpénzek kezelési módját és jelentést tesz az észleléseiről.
[4] A Számvevőszék tagjait a parlament nevezi ki és azok a törvénynek megfelelően függetlenek és elmozdíthatatlanok. A Számvevőszék tagjai alá vannak vetve a törvény által a bírák tekintetében előírt összeférhetetlenségeknek.
[1] Az Alkotmánybíróság 9 éves, meg nem hosszabbítható vagy meg nem újítható időszakra kinevezett kilenc bírából áll.
[2] Három bírát a Képviselőház, hármat a Szenátus és hármat Románia elnöke nevez ki.
[3] Az Alkotmánybíróság bírái 3 éves időszakra titkos szavazással megválasztják a bíróság elnökét.
[4] Az Alkotmánybíróság bíráinak egyharmadát három évenként felújítják, a bíróság alaptörvényében előírt feltételek között.
Az Alkotmánybíróság bíráinak felsőfokú jogi képzettséggel, kiváló szakmai hozzáértéssel és a jogi tevékenységben vagy a felsőfokú jogtudományi oktatásban letöltött legalább 18 évnyi munkaidővel kell rendelkezniük.
Az Alkotmánybíróság bírája tisztség összeférhetetlen bármely más köz- vagy magántisztséggel, a felsőfokú jogtudományi oktatásbeli didaktikai tisztségek kivételével.
Az Alkotmánybíróság bírái függetlenek és elmozdíthatatlanok mandátumuk gyakorlásának az időtartama alatt.
Az Alkotmánybíróság feladatköre a következő:
a) vélemény nyilvánít a törvények alkotmányosságáról, ezek kihirdetése előtt. Románia elnökének, a két parlamenti ház valamelyike elnökének, a kormánynak, a Legfelsőbb Igazságügyi Bíróságnak, legalább 50 képviselőnek vagy legalább 25 szenátornak a megkeresésére, valamint hivatalból is az Alkotmány felülvizsgálását célzó kezdeményezések tekintetében;
b) vélemény nyilvánít a parlamenti szabályzatok alkotmányosságáról a két parlamenti ház valamelyike elnökének, egy parlamenti csoportnak vagy legkevesebb 50 képviselőnek, illetve 25 szenátornak a megkeresésére;
c) határoz a bírói hatóságok előtt a törvények és a rendeletek alkotmányellenességével kapcsolatban felvetett kifogások tekintetében;
e) megállapítja a Románia elnöke tisztség gyakorlásában az interrimátust indokolttá tevő körülmények fennállását, és megállapításait közli a parlamenttel és a Kormánnyal;
f) tanácsadó jelleggel véleményezi a Románia elnökének a tisztségéből való felfüggesztésére irányuló javaslatot;
h) ellenőrzi a törvényhozási kezdeményezésnek az állampolgárok általi gyakorlásával kapcsolatos feltételek teljesítését;
[1] A 144. cikk a) és b) pontjai szerint megállapított alkotmányellenesség eseteiben a törvényt vagy a szabályzatot visszaküldik újbóli megvizsgálásra. Ha a törvényt mindegyik ház tagjainak legalább kétharmados szavazattöbbségével változatlan formában elfogadták, az alkotmányellenességnek a kifogásolása hatálytalan és a kihirdetése kötelezővé válik.
[2] Az Alkotmánybíróság döntései csak a jövő tekintetében kötelezők és hatályosak. A döntéseket közzé kell tenni Románia Hivatalos Közlönyében.
[1] Az Alkotmány felülvizsgálását kezdeményezheti Románia elnöke, a kormány javaslatára, a képviselők vagy a szenátorok összességének legalább egynegyede, valamint legalább 500000 olyan állampolgár aki szavazati joggal rendelkezik.
[2] Az Alkotmány felülvizsgálását kezdeményező állampolgároknak az ország megyéi legalább feléből kell származniuk s e megyék mindegyikében vagy Bukarest municípiumban legalább 20000 aláírást kell gyűjteni e kezdeményezés támogatására.
[1] A felülvizsgálási tervezetet vagy javaslatot el kell fogadnia a Képviselőháznak és a Szenátusnak, mindegyik ház összes tagjai legalább kétharmados többségével.
[2] Ha a közvetítési eljárás nem vezet megegyezésre, a Képviselőház és a Szenátus együttes ülésen hoz döntést, a képviselők és a szenátorok legalább háromnegyedének Többségi szavazatával.
[3] A felülvizsgálás végleges a felülvizsgálási tervezet vagy javaslat elfogadásától számított legfeljebb 30 napon belül megszervezett népszavazással való jóváhagyása után.
[1] Nem képezhetik felülvizsgálás tárgyát a jelen Alkotmánynak a román állam nemzeti, független, egységes és oszthatatlan jellegére, a köztársasági kormányformára, a terület integritására, az igazságszolgáltatás függetlenségére, a politikai pluralizmusra és a hivatalos nyelvre vonatkozó rendelkezései.
[2] Úgyszintén semmiféle felülvizsgálás nem hajtható végre, ha az eredménye az állampolgárok alapvető jogainak és szabadságjogainak vagy ezek garanciáinak a megszüntetése.
[3] Az Alkotmány nem vethető alá felülvizsgálásnak az ostromállapot vagy a sürgősségi állapot időtartama alatt, sem pedig háború idején.
A jelen Alkotmány a népszavazással való jóváhagyásának az időpontjában lép hatályba. Ugyanazon időponttal egészében hatálytalan és hatályon kívül helyezett marad az 1965. augusztus 21-i Alkotmány.
[1] A törvények és az összes többi szabályozó rendelkezések hatályban maradnak, amennyiben nem ellenkeznek a jelen Alkotmánnyal.
[2] A Törvényhozási Tanácsnak, szervezési törvénye hatályba lépésének időpontjától számított 12 hónapos határidőn belül, meg kell vizsgálnia a törvényhozás megegyezését a jelen Alkotmánnyal, és megfelelő javaslatokat kell tennie a parlamentnek vagy, az esetnek megfelelően a kormánynak.
[1] A köztársaságnak a jelen Alkotmány hatályba lépésekor meglevő intézményei működésben maradnak az új intézmények létrehozásáig.
[2] Az új Legfelsőbb Igazságügyi Bíróságot a törvény feltételei között, Románia elnökének a javaslatára, együttes ülésen a Képviselőház és a Szenátus nevezi ki, a jelen Alkotmány hatályba lépésétől számított 6 hónapos határidőn belül.
[1] Az Alkotmány hatályba lépésének az időpontjától számított 6 hónapos határidőn belül létre kell hozni az Alkotmánybíróságot és a Számvevőszéket.
[2] Az első Alkotmánybíróság bíráit 3, 6, illetve 9 éves időszakra nevezik ki. Románia Elnöke, a Képviselőház és a Szenátus egy-egy bírát jelöl ki mindegyik időszakra.
Románia Alkotmányát az Alkotmányozó Gyűlés 1991. november 21-én fogadta el, majd népszavazással való elfogadása révén 1991. december 8-án lépett hatályba. Az Alkotmány szövege Románia 1991. november 21-i, 233. számú Hivatalos Közlönyében jelent meg.

References: Bíróság 
 Bíróság 
 Bíróság 
 bíróság 
 Bíróság 
 bíróság 
 bíróság 
 Bíróság 
 bíróság 
 bíróság